11. ΝΟΜΟΣ υπ’ αριθ. 3697 της 8/10 Μαΐου 1957 Περί τροποποιήσεως διατάξεών τινων του Νόμ. 3645/1956 περί τροποποιήσεως και συμπληρώσεως του Ν.Δ/τος 3562/1956, περί υπαγωγής Ανωνύμων Εταιρειών υπό την διοίκησιν και διαχείρισιν των πιστωτών και θέσεως αυτών υπό ειδικήν εκκαθάρισιν. Άρθρ.1.-1.Η εν τω πρώτω εδαφίω της παρ. 1 του άρθρ. 1 του Νόμ. 3645/1956 προβλεπομένη χρονολογία ενάρξεως της καταργήσεως του άρθρ. 2, της παρ. 3 του άρθρ. 1 και της παρ. 2 του άρθρ. 6 του Ν. Δ/τος 3336/1955 ως ετροποποιήθη, ορίζεται από της 1ης Ιουλίου 1957. 2.Η εν τω δευτέρω εδαφίω της παρ. 1 του άρθρ. 1 του Νόμ. 3645/1956 οριζομένη προθεσμία αναστολής εκτελέσεως παρατείνεται αυτοδικαίως από της λήξεώς της μέχρι της 30 Ιουνίου 1957. Ωσαύτως παρατείνεται μέχρι 30 Σεπτεμβρίου 1957 η εν τη παρ. 2 του άρθρ. 1 του αυτού νόμου οριζομένη προθεσμία μέχρι της οποίας το πολύ δύναται ο Πρόεδρος των Πρωτοδικών να χορηγήση περαιτέρω αναστολήν εκτελέσεως. 3.Η εκτέλεσις δεν δύναται να χωρήση ούτε και κατά των εγγυητών κατά τας ανωτέρω προθεσμίας αναστολής εκτελέσεως. Άρθ.2.-Η ετησία προθεσμία του πρώτου εδαφίου της παρ. 2 του άρθρ. 52 του Νόμ. 3190/1955 περί Εταιρειών Περιωρισμένης ευθύνης παραταθείσα δια του άρθρ. 1 του Νόμ. 3505/1956 παρατείνεται εισέτι μέχρι τέλους Δεκεμβρίου 1957 από της λήξεώς της. Άρθρ.3.-Η ισχύς του παρόντος νόμου άρχεται από της δημοσιεύσεώς του εις την Εφημερίδα της Κυβερνήσεως. 